钦定古今图书集成/明伦汇编/官常典/第544卷 > 《魏将军歌》杜甫
## 钦定古今图书集成/明伦汇编/官常典/第544卷 > 《魏将军歌》杜甫

“将军昔著从事衫，铁马驰突重两御。被坚执锐略西
极，昆仑月窟东崭岩。君门羽林万猛士，恶若哮虎子
所监。五年起家列霜戟，一日过海收风帆。平生流辈
徒蠢蠢，长安少年气欲尽。魏侯骨耸精爽紧，华岳峰
尖见秋隼。星缠宝校金盘陀，夜骑天驷超天河。欃枪
荧惑不敢动，翠蕤云旓相荡摩。吾为子起歌都护，酒”
阑插剑肝胆露，勾陈苍苍元武暮。万岁千秋奉明主，
临江节士安足数。